Rukunnan Musulunci

**Rukunnan Musulunci Biyar** (*arkān al-Islām*, larabci *أركان الإسلام*; ko *arkān al-dīn*, larabci *أركان الدين*, *Rukunnan [[addini]], Shika-shikan addini*) abubuwa ne ko ayyuka waɗanda ginshiƙai ne, guda biyar a Musulunci, waɗanda wajibai ne  akan kowane mai imani, kuma sune farkon ginshiƙin rayuwar Musulmi. Suna nan tattare a shahararren hadisin nan na mala'ika Jibril.

Shia, da Ahmadiyya, da Sunni dukkanin su sun yarda da muhimman bayani da ayyukan waɗannan abubuwan, amma Shi'a basa ƙiran su da irin wannan sunan (see Ancillaries of the Faith, na Twelvers, da kuma Seven pillars of Ismailism). Sune suka haɗa rayuwar musulmi, sallarsa, taimakawa gajiyayyu, tsarkake kai daga zunubbai, da aikin hajji, ga wanda yake da ikon zuwa.

## Shahada: (Imani)
*[[Shahada]]* ita ce miƙa wuya da tabbatar da Imani da bada gaskiya dake yarda da cewar babu wani abun bauta idan ba *([[Allah]])* ba, kuma Annabi Muhammad Manzon Sa ne, Kalman shahada dai rukuni ne na farko daga cikin Rukannan Musulunci guda biyar, wanda wajibi ne sosai mutum ya kiyaye ta , tana shigar da mutum cikin Musulunci in har ya furta , kuma ya kudur ce a zuciyar shi ,kuma yayi aiki da ma`anan abinda ya  firta,  kuma tana fitar da Mutum daga Musulunci idan ya saɓa ma`anar kalman ta hanyan yin saɓo ko shirka ko ya aikata wani aiki dake fitar da mutum daga Musulunci

## Kalmar da kuma Ma`anarta
Kalma itace kamar haka:- Na shaida babu abinda bautawa da gaskiya sai Allah kuma Annabi Muhammad Manzo n Allah ne.
  Ma`anarta shine ka yarda akan karan kanka ba tilasta ka akayi ba cewa Allah shi kaɗai zaka bautamawa , shine ka tsayar da Tauhidi guda uku Rububiyya da Uluhiyya da Asma`i wassifat , kuma  baza ka haɗa shi da kowa ba a gurin bauta , wato baza kayi Shirka ba ko Tsafi ko wani nauyin na hakan, kuma kaji ka yarda cewa Annabi Muhammad manzan Allah. Ma`ana ɗan aike ne daga Allah. Ma`ana duk abinda Annabi Muhammad yace zaka yarda kuma ka gasgata ,abinda yayi umurni dashi kuma ko yayi hani, zaka aika ta sau da kafa.  
. Jawabi ne da yake a tsare, kuma ana furta shi ne da Larabci: *lā ʾilāha ʾillā-llāhu muḥammadun rasūlu-llāh*, (لَا إِلٰهَ إِلَّا الله مُحَمَّدٌ رَسُولُ الله)  "Babu abun bautawa da gaskiya sai Allah (kuma) Annabi Muhammad Manzon Allah ne. Furta wannan jawabin nada muhimmanci sosai, Kafin mutum yazama Musulmi, ko ya dawo musulunci.

## Salah: (Sallah)

Sallah (*ṣalāh*) itace bautar musulmai, *Sallah* ta ƙunshi yin salloli biyar kamar yadda Sunnah tazo dasu; sunayensu akan lokutan Amfani: *[[Fajr]]* (Subhi), *[[Zuhr|Dhuhr]]* (rana), *[[Asr|ʿAṣr]]* (Yamma), *[[Maghrib]]* (Almuru), da kuma *[[Isha'|ʿIshāʾ]]* (dare). Sallar Fajr ana gudanar da ita ne kafin fitowar(tasowar) rana, Dhuhr  kuma ana yinta ne a tsakiyar rana, bayan rana tayi zawali, Asr kuma da yammaci ake yinta kafin faɗuwar rana, Maghrib da almuru bayan rana ta faɗi, sannan sai sallar Isha'i da ake yinta a cikin dare. Duk waɗannan salloli ana yinsu ne ta hanyar kallon Kaaba a Mecca daya samar da muhimmin ginshiƙi a cikin al'umman Musulmi. Musulmi sai sun wake jiki kafin yin Sallah; wannan wankin ake ƙira da *[[Alwala|wudu]]*

## Zakāh: (Zakkah)

*[[Zakkāh]]* Zakka rukuni ne daga cikin Rukannan Musulunci guda biyar ana bayar da wani sashi ne na dukiyar mutum idan dukiyar ta kai nisabi.

## Sawm: Azumi

Azumi rukuni ne daga cikin Rukannan Musulunci guda biyar , ana ƙin cin abinci ne da kuma ƙin shan abun sha tin daga fitowar alfijir har zuwa faɗuwar rana , haka za ayi tayi har sai anyi wata ɗaya na watan Ramadan tukunnan aka sauƙe nauyin farillan.
 ref> .

## Hajj: Aikin Hajji
 
*[[Hajj]]* itace ziyarar ibada dake faruwa a kowace watan musulunci na Dhu al-Hijjah zuwa Makkah. Kowani musulmi baligi dake da iko ya zama wajibi yayi aikin hajji a rayuwarsa koda sau ɗaya ne, 
Hajji rukuni ne daga cikin Rukannan Musulunci guda biyar ga wanda Allah ya bashi ikon zuwa ana yin aikin hajji ne kaɗai a makkah, kuma ba a son mutum ya tafi aikin hajji alhali akwai bashi akan shi ko iyalansa na cikin wani hali, ko kuma zasu shiga idan har ya tafi.
.

## Manazarta